《偈二首 其二》
宋代·释觉

仰之弥高，不隔丝毫。要津把断，佛祖难逃。钻之弥坚，真体自然。

鸟啼华笑，在碧岩前。瞻之在前，非正非偏。十方坐断，威镇大千。

忽焉在后，一场漏逗。堪笑云门，藏身北斗。

作者简介：释觉，号佛照。住岳州君山寺。为南岳下十五世，圆悟克勤禅师法嗣。《嘉泰普灯录》卷一四、《五灯会元》卷一九有传。今录诗二首。